CELEX: 62011TN0491
Language: sk
Date: 2011-09-19 00:00:00
Title: Vec T-491/11 P: Odvolanie podané 19. septembra 2011 : Luigi Marcuccio proti rozsudku Súdu pre verejnú službu z  30. júna 2011 vo veci F-14/10, Marcuccio/Komisia

12.11.2011   
            
            
               SK
            
            
               Úradný vestník Európskej únie
            
            
               C 331/27
            
         Odvolanie podané 19. septembra 2011: Luigi Marcuccio proti rozsudku Súdu pre verejnú službu z 30. júna 2011 vo veci F-14/10, Marcuccio/Komisia
   (Vec T-491/11 P)
   2011/C 331/52
   Jazyk konania: taliančina
   
      Účastníci konania
   
   
      Odvolateľ: Luigi Marcuccio (Tricase, Taliansko) (v zastúpení: G. Cipressa, advokát)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               zrušil v celom rozsahu napadnuté uznesenie,
            
         
               —
            
            
               v prvom rade prijal všetky návrhy predložené na prvom stupni,
            
         
               —
            
            
               Európskej komisii uložil povinnosť zaplatiť odvolateľovi všetky náklady a trovy konania, ktoré mu vznikli,
            
         
               —
            
            
               subsidiárne vrátiť vec Súdu pre verejnú službu, aby rozhodol v novom zložení vo veci samej.
            
         
      Odvolacie dôvody a hlavné tvrdenia
   
   Toto odvolanie je podané proti uzneseniu Súdu pre verejnú službu z 30. júna 2011, ktorým bola zamietnutá ako zjavne nedôvodná žaloba, ktorej predmetom bol návrh na náhradu majetkovej a nemajetkovej ujmy, ktorá vznikla odvolateľovi z dôvodu údajne neprimerane dlhej dĺžky konania smerujúceho k uznaniu čiastočnej trvalej invalidity.
   Na podporu svojho odvolania odvolateľ uvádza päť dôvodov.
   
               1.
            
            
               Prvý dôvod založený na nesprávnom právnom posúdení a nedostatku odôvodnenia a porušení povinnosti primeraného vyšetrovania v rozsahu, v akom bola vždy a v každom prípade systematicky vylúčená zodpovednosť inštitúcie Európskej únie v prípade porušenia jej povinnosti odôvodniť každé z jej rozhodnutí a v akom bola považovaná za neúčinnú argumentácia odvolateľa v tomto zmysle.
            
         
               2.
            
            
               Druhý dôvod založený na nesprávnom, skreslenom a neprimeranom výklade a uplatnení pojmu povinnosť odôvodnenia.
            
         
               3.
            
            
               Tretí dôvod založený na absolútnom nedostatku odôvodnenia, ako aj nedostatku vyšetrovania a procesnej chybe v rozsahu, v akom protinávrh žalovanej nebol považovaný za podaný oneskorene a preto neprípustný.
            
         
               4.
            
            
               Štvrtý dôvod založený na porušení článku 44 Rokovacieho poriadku Súdu pre verejnú službu a iných práv na dodržiavanie kontradiktórnosti a práva na obranu odvolateľa.
            
         
               5.
            
            
               Piaty dôvod založený na nesprávnom, skreslenom a neprimeranom výklade a uplatnení článku 91 Rokovacieho poriadku Súdu pre verejnú službu.